સૌપ્રથમ તુવેરની દાળને બરાબર ધોઈને સાફ કરી લો. ત્યાર બાદ તેને પ્રેશર કૂકરમાં મીઠું, હળદર અને થોડું પાણી ઉમેરીને બાફી લો. આ દરમિયાન જેટલા પણ શાક છે તેને બરાબર સાફ કટ કરી લો. હવે એક પેનમાં તેલ ગરમ કરો. તેલ ગરમ થાય એટલે તેમાં રાઈ ઉમેરો. રાઈ ફૂટે એટલે તેમાં લીલા મરચાં અને મીઠો લીમડો ઉમેરીને અડધી મિનિટ માટે સાંતળો. હવે તેમાં ડુંગળી ઉમેરીને બરાબર મિક્ષ કરી લો.ડુંગળી લાઈટ પીંક રંગની અને સોફ્ટ થાય ત્યાં સુધી સાંતળો. ત્યાર બાદ તેમાં ટામેટા ઉમેરીને ફરીથી બરાબર મિક્ષ કરી લો. ટામેટા અઘકચરા ચઢી જાય એટલે તેમાં લસણની પેસ્ટ ઉમેરીને બરાબર મિક્ષ કરી લો. એકાદ મિનિટ સાંતળ્યા બાદ તેમાં મીઠું અને હળદર ઉમેરીને બરાબર મિક્ષ કરી લો. હવે ટામેટા બરાબર ચઢી જાય એટલે તેમાં બાફેલી દાળ ઉમેરીને બરાબર મિક્ષ કરી લો. પાંચેક મિનિટ માટે ચઢવા દો. ત્યાર બાદ ગેસ બંધ કરી દો. હવે ઘી ગરમ કરીને દાળમાં ઉમેરી દો. તેનાથી દાળનો સ્વાદ વધારે સારો બની જશે. સ્વાદિષ્ટ ટોમેટો દાળને કોથમીરથી ગાર્નિશ કરીને ગરમા-ગરમ રાઈસ સાથે સર્વ કરો.